Заедно с японските броненосци „Ниссин“ и „Касуга“ вземат участие в решаващите сражения на войната – сражението в Жълто море на 10 август 1904 и при Цушима на 27 май 1905 година. В тези сражения крайцерите показват висока скорострелност и точна стрелба, въпреки че високото темпо на стрелбата често води до взривяване на собствените снаряди в ствола на оръдията. В битката при Цушима „Ниссин“ така губи три от четирите си 8 дюймови оръдия. Крайцерите също така показват и уязвимост от огъня на големокалибрената артилерия на руските кораби. Въпреки това, даже с няколко попадения на 12 дюймови снаряди (305 mm), крайцерите „гарибалдийци“ не излизат от строй и остават в сражението.